དེ་རིང་།སོ་ར་བྷ་ལཱ་འཇིག་རྟེན་གཞན་ཞིག་ནས་ངའི་གུད་ལ་བཅར་བྱུང་།དེ་རིང་།ཁོ་མོའི་གན་ན་གཞན་སུ་ཡང་མེད།བྱིས་དུས་ཀྱི་སོ་ར་བྷ་ལཱ་འཇིགས་རུང་མུན་ནག་གི་ཁོར་ཡུག་ཅིག་ནས།ཡང་ན།འཚོ་བའི་གཡུལ་ས་གཞན་ཞིག་ནས་འོང་སྟེ།མིག་འོད་ཆེམ་ཆེམ་གྱི་འཇིག་རྟེན་མི་ཡུལ་འདིར་ངའི་རྩིབ་ཏུ་བསྡད་བྱུང་།ལོ་ཟླ་གང་མང་ཤོར་རྗེས་ཀྱི་དེ་རིང་།ཁོ་མོ་འོད་སྣང་དང་འགྲོ་བ་མིས་ཁེངས་པའི་འཇིག་རྟེན་དེ་དང་གྱེས་ནས།ཆེས་སྐྱི་གཡའ་ཞིང་ཆེས་ཉམ་ང་བའི་རང་བྱུང་གོད་ཆག་གི་ཀློང་ནས་ངའི་གམ་དུ་ཙོག་བུར་བསྡད།